rejauldu/bengali-wikipedia huggingface dataset:
জেমস এম. ক্রোলি (জন্ম ১৯ ফেব্রুয়ারি ১৯৪৯) একজন মার্কিন গণিতবিদ, যিনি বর্তমানে সোসাইটি ফর ইন্ডাস্ট্রিয়াল অ্যান্ড অ্যাপ্লাইড ম্যাথমেটিক্সের এবং আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের একজন নির্বাচিত সভ্য।       হলি ক্রস কলেজ থেকে গণিতে স্নাতক ডিগ্রি অর্জনের পর, ক্রোলি ১৯৭২ সালে ভার্জিনিয়া টেক থেকে এমএস নিয়ে স্নাতক হন। ১৯৭২ থেকে ১৯৭৭ সাল পর্যন্ত তিনি মার্কিন বিমান বাহিনীর বিদেশী প্রযুক্তি বিভাগে কর্মরত একজন গণিতবিদ ছিলেন। ১৯৭৭ থেকে ১৯৮৬ সাল পর্যন্ত তিনি ইউএস এয়ার ফোর্স একাডেমীতে সহযোগী অধ্যাপক ছিলেন। ব্রাউন ইউনিভার্সিটিতে তিনি ১৯৭৮ থেকে ১৯৮১ সাল পর্যন্ত অধ্যয়ন করেন, ১৯৮২ সালে হার্ভে থমাস ব্যাঙ্কের তত্ত্বাবধানে স্থিতিস্থাপকতায় উদ্ভূত সমস্যার জন্য ডক্টরেট থিসিস সংখ্যাসূচক পদ্ধতির প্যারামিটার আইডেন্টিফিকেশন নিয়ে স্নাতক হন। মার্কিন বিমান বাহিনীর জন্য আরও চার বছর (১৯৮৬ থেকে ১৯৯০ পর্যন্ত) কাজ করার পর, ক্রোলি ১৯৯২ থেকে ১৯৯৪ সাল পর্যন্ত ডিএআরপিএ তে একজন প্রোগ্রাম ম্যানেজার ছিলেন। এরপর তিনি সিয়ামের নির্বাহী পরিচালক হন এবং বর্তমান পর্যন্ত সেই পদে বহাল রয়েছেন।   ২০১২ সালে তিনি আমেরিকান ম্যাথমেটিকাল সোসাইটির একজন সভ্য নির্বাচিত হন।   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:আমেরিকান ম্যাথমেটিকাল সোসাইটির সভ্য বিষয়শ্রেণী:ইউনাইটেড স্টেটস এয়ার ফোর্স একাডেমির শিক্ষক বিষয়শ্রেণী:ভার্জিনিয়া টেকের প্রাক্তন শিক্ষার্থী বিষয়শ্রেণী:হলি ক্রস কলেজের প্রাক্তন শিক্ষার্থী বিষয়শ্রেণী:আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সভ্য
জুলাই শহীদ দিবস একটি দিবস যা ২ জুলাই ২০২৫ সালে মন্ত্রীপরিষদ কর্তৃক প্রজ্ঞাপন জারি করার মাধ্যমে প্রতিবছর ১৬ জুলাইকে এ দিবস ঘোষণা করা হয়। জাতীয় ও আন্তর্জাতিক দিবসের তালিকায় দিবসটি ‘খ’ শ্রেণিভুক্ত দিবস। ২০২৪-এর কোটা সংস্কার আন্দোলনের প্রথম শহীদ আবু সাঈদসহ সকল জুলাই শহীদের স্মরণে দিনটি পালন করা হয়। ৫ আগস্ট ২০২৫ সালে জুলাই ঘোষণাপত্রে ছাত্র-জনতার গণঅভ্যুত্থানে শহীদদের ‘জাতীয় বীর’ হিসেবে ঘোষণা দেওয়া হয়।জুলাই গণ–অভ্যুত্থানের শহীদদের ‘জাতীয় বীর’ ঘোষণা, ইত্তেফাক, ৫ আগস্ট ২০২৫  প্রেক্ষাপট ২০২৪ সালের ১ জুলাই থেকে ৫ আগস্ট পর্যন্ত ছাত্র-জনতার অভ্যুত্থানে তৎকালীন প্রধানমন্ত্রী শেখ হাসিনার পতন ঘটে। সরকার পতনের এই আন্দোলনে ১৬ জুলাই ছিল গুরুত্বপূর্ণ একটা দিন, কারণ এ দিনে আবু সাঈদের পুলিশের গুলিতে মৃত্যু হলে আন্দোলন তীব্র হয়ে উঠে।   তথ্যসূত্র  বিষয়শ্রেণী:জুলাই উদ্‌যাপন বিষয়শ্রেণী:বাংলাদেশের জাতীয় দিবস বিষয়শ্রেণী:ছাত্র-জনতার অভ্যুত্থানের স্মৃতিস্তম্ভ ও স্মারক
২০২১–২২ টি১০ লিগ হলো সংযুক্ত আরব আমিরাতে অনুষ্ঠিত টি১০ লিগের পঞ্চম আসর। প্রতিযোগিতাটিতে পূর্বের আসরের মতই প্রতিটি ম্যাচে উভয় দল ৯০ মিনিটে ১০ ওভার করে খেলার সুযোগ পায়। প্রতিযোগিতাটি সংযুক্ত আরব আমিরাতের শেখ জায়েদ ক্রিকেট স্টেডিয়ামে ১৯ নভেম্বর ২০২১ হতে ৪ ডিসেম্বর ২০২১ পর্যন্ত অনুষ্ঠিত হয়। এ প্রতিযোগিতায় পূর্বের আসরের দল মারাঠা অ্যারাবিয়ান্স, কালান্দার্স এবং পুনে ডেভিলসের জায়গায় চেন্নাই ব্রেভস নামের একটি নতুন দল অংশগ্রহণ করে।  দলীয় সদস্য  আবুধাবি দল দ্য চেন্নাই ব্রেভস  বাংলা টাইগার্স লিয়াম লিভিংস্টোন (icon, ক)  ওবেদ  ম্যাককয়  রোহন মুস্তাফা  নভীন-উল-হক  জেমি ওভারটন  পল স্টার্লিং  ক্রিস গেইল  Marchant de Lange  কলিন ইনগ্রাম  ফিল সল্ট  [[ড্যানি  ব্রিগ্স]]  ফিডেল এডওয়ার্ডস  মহম্মদ ফারাজুদ্দিন  আহমেদ দানিয়াল  [[ক্রিস  বেঞ্জামিন]]  নূর আহমেদ  মুহাম্মাদ ফারুক  শেল্ডন কট্রেল  ড্যানিয়েল বেল-ড্রামন্ড ইউসুফ পাঠান  (icon)  দাসুন শনাকা (ক)  নিকোলাস পুরাণ  চামিকা করুণারত্নে  মহেশ তীক্ষণ  ড্যারেন ব্রাভো  মুনাফ প্যাটেল  মার্ক দেয়াল  মিগেল প্রিটোরিয়াস  কার্টিস ক্যাম্ফার  টিয়ন ওয়েবস্টার  ধনঞ্জয় লক্ষণ  দুষ্মন্ত চামিরা  রবি বোপারা  মোহাম্মাদ শেহজাদ  ভানুকা রাজাপক্ষ  লক্ষ্মণ মঞ্জরেকর  খালিদ শাহ   Angelo Perera  শামিউল্লাহ শিনওয়ারি  রোমান ওয়াকার  টবি অ্যালবার্ট  Fareed Ahmad  Shamarh Brooks  Kevin Koththigoda  Nuwan Pradeep  ফেবিয়ান অ্যালেন  Muhammad Waseem  Azam Khan  Junaid Siddique  মার্ক অ্যাডেয়ার ফাফ দু প্লেসিস (icon, ক)  চিরাগ সুরি  জনসন চার্লস  আন্দ্রে ফ্লেচার  ইসুরু উদানা  Qais Ahmad  শহীদ আফ্রিদি  মোহাম্মদ আমির  জেমস ফকনার  Benny Howell  Hazratullah Zazai  Will Jacks  সাবির রাও   হাসান খালিদ   Matheesha Pathirana  Will Smeed  Adam Lyth  Mohammad Saifuddin  Luke Wood  বিষ্ণু সুকুমারন  Tom Hartley  করিম জানত  Luke Fletcher Deccan Gladiators Delhi Bulls Northern Warriors আন্দ্রে রাসেল (icon)  ওয়াহাব রিয়াজ (ক)  Tymal Mills  Zahoor Khan  ওয়ানিন্দু হাসারাঙ্গা  এভিন লুইস  টম ব্যান্টন  Tom Kohler-Cadmore  ডেভিড উইজা  নাজিবুল্লাহ জাদরান  Odean Smith  Rumman Raees  Sultan Ahmed  Naveed Ahmad  Nav Pabreja  Ryan Rickelton  Anwar Ali  হামিদ হাসান  Asif Khan  Tom Moores জেসন রয় (icon)  ডোয়েন ব্রাভো (ক)  সিরাজ আহমেদ   Sherfane Rutherford  Rahmanullah Gurbaz  Rilee Rossouw  ইয়ন মর্গ্যান  রবি রামপাল  আদিল রশিদ  Dominic Drakes  রোমারিও শেফার্ড  Sohaib Maqsood  হাফিজ-উর-রহমান  Nyeem Young  Fazalhaq Farooqi  আকিল  হোসেন  Devon Thomas  Gulbadin Naib  Jaskaran Malhotra  মোহাম্মদ হাফিজ  লিউক রাইট Chris Jordan (icon)  Rovman Powell (c)  Rayad Emrit  Moeen Ali  Imran Tahir  Upul Tharanga  Reece Topley  Samit Patel  Kennar Lewis  Abhimanyu Mithun  Kaunain Abbas  Umair Ali  Rameez Shahzad  Josh Little  Abdul Bangalzai  Blessing Muzarabani  Ross Whiteley  Binura Fernando  Yo Mahesh  Gareth Delany  Ansh Tandon  Mark Watt  Abdul Shakoor  Oshane Thomas  পয়েন্ট তালিকা  লিগ পর্ব  প্লে-অফ পর্ব বন্ধনী  বাছাই ১  এলিমেনেটর  বাছাই ২  ৩য় স্থান নির্ধারক  ফাইনাল  তথ্যসূত্র  বহিঃসংযোগ  Series home at ESPNCricinfo  বিষয়শ্রেণী:২০২১-এ আমিরাতি ক্রিকেট
নলিনী বেরা (জন্ম: ২০ জুলাই, ১৯৫২ খ্রি:) একজন বাঙালি সাহিত্যিক ও ঔপন্যাসিক।   নলিনী বেরার জন্ম পশ্চিম মেদিনীপুর জেলার গোপীবল্লভপুরের নিকট বাছুরখোয়াড় গ্রামে। ছোটবেলা থেকে দারিদ্রের সাথে লড়াই করে পড়াশোনা করেছেন তিনি। তাঁর শিক্ষা সম্পন্ন হয় মেদিনীপুর কলেজে ও পরে নকশাল আন্দোলনের কারণে ঝাড়গ্রাম রাজ কলেজে। ১৯৭৮ সালে পশ্চিমবঙ্গ সরকারের খাদ্য ও সরবরাহ দপ্তরের আধিকারিক হিসাবে চাকরিতে ঢোকেন।  সাহিত্য কবিতা লেখা দিয়ে তাঁর সাহিত্য জীবন শুরু। ১৯৭৯ সালে নলিনী বেরার প্রথম গল্প 'বাবার চিঠি''' দেশ পত্রিকায় প্রকাশিত হয়। তিনি পল্লীপ্রকৃতি নিয়ে সমাজসচেতন সাহিত্যরচনায় পারদর্শী। তাঁর উপন্যাসগুলি হল শবরচরিত, কুসুমতলা, ফুলকুসমা, দুই ভুবন, চোদ্দ মাদল, ইরিনা এবং সুধন্যরা, এই এই লোকগুলো, শশধর পুরাণ ইত্যাদি। চার দশকের সাহিত্যচর্চায় অজস্র ছোটোগল্প ও উপন্যাস লিখেছেন।  পুরস্কার ২০০৮ সালে বঙ্কিম পুরস্কার পান নলিনী বেরা তাঁর শবরচরিত উপন্যাসের জন্য। সুবর্ণরেণু সুবর্ণরেখা'' উপন্যাসের জন্য ১৪২৫ বঙ্গাব্দের আনন্দ পুরস্কারে সম্মানিত হন তিনি। পুরস্কার হিসেবে প্রাপ্ত ১০ লক্ষ টাকা আর্থিক দিক থেকে পিছিয়ে থাকা ছাত্র ছাত্রীদের জন্য দান করেন এই সাহিত্যিক।  তথ্যসূত্র  বিষয়শ্রেণী:১৯৫২-এ জন্ম বিষয়শ্রেণী:বাঙালি ঔপন্যাসিক বিষয়শ্রেণী:২০শ শতাব্দীর বাঙালি ঔপন্যাসিক বিষয়শ্রেণী:আনন্দ পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:বঙ্কিম পুরস্কার বিজয়ী বিষয়শ্রেণী:পশ্চিম মেদিনীপুর জেলার ব্যক্তি
সূর্যভীতি (হেলিওফোবিয়া) হল সূর্য, সূর্যালোক, বা যেকোনো উজ্জ্বল আলোর  প্রতি ভয়। এটি একধরনের নির্দিষ্ট ফোবিয়া।  কারণ  সূর্যভীতিকে এক ধরনের উদ্বেগজনিত ব্যাধি হিসেবে শ্রেণিবদ্ধ করা হয়। সাধারণত ফোবিয়ার সূত্রপাতের কোনো সুস্পষ্ট কারণ থাকে না, যদিও র‍্যাচম্যান তিনটি সম্ভাবনা বর্ণনা করেছেন: ক্লাসিক্যাল কন্ডিশনিং, পরোক্ষ অভিজ্ঞতা এবং তথ্য/নির্দেশনা দ্বারা অর্জন। কখনও কখনও ফোবিয়া উদ্দীপিত হয় ভীতিকর বস্তু বা পরিস্থিতিকে ঘিরে ক্ষতিকর ঘটনার মাধ্যমে—এই ক্ষেত্রে, উদাহরণস্বরূপ, তীব্র রোদে পোড়া, দীর্ঘস্থায়ী আলো-প্ররোচিত মাইগ্রেন, অথবা উজ্জ্বল সূর্যালোকের সঙ্গে থাকা আঘাত।  ডিএসএম-৫ অনুযায়ী, হেলিওফোবিয়া "নির্দিষ্ট ফোবিয়া" শ্রেণিতে অন্তর্ভুক্ত হবে। প্যাসিফিক হেলথ সেন্টার প্রস্তাব করেছে যে মানুষ সূর্যালোক থেকে দূরে থাকছে ত্বকের ক্যান্সার বা অন্ধত্বের বাড়তে থাকা ভয়ের কারণে। এটি প্রকৃত অর্থে হেলিওফোবিয়া নয়, বরং ভিত্তিহীন ও অযৌক্তিক প্রতিকার। তবে সূর্যালোক বা উজ্জ্বল আলোর সংস্পর্শে ক্ষতিকর প্রভাব পড়ার তীব্র ভয়ও হেলিওফোবিয়ার কারণ হতে পারে। এ ধরনের ভয়ের ভিত্তিতে গড়ে ওঠা হেলিওফোবিয়া ভুক্তভোগীকে পরবর্তীতে জনসমক্ষে থাকার ভয় অথবা মানুষের প্রতি সাধারণ ভয়-এর দিকে ঠেলে দিতে পারে, কারণ উজ্জ্বল আলোর প্রতি ভয় মানুষকে এমন জায়গায় যাওয়া থেকে বিরত রাখে যেখানে স্বাচ্ছন্দ্যে থাকতে পারে, এবং দিনের বেলায় বাইরে যাওয়া থেকেও বঞ্চিত করে, যখন অধিকাংশ মানুষ সক্রিয় থাকে।  অন্যান্য চিকিৎসাজনিত অবস্থাও হেলিওফোবিয়ার কারণ হতে পারে, যেমন keratoconus (একটি চোখের রোগ যা সূর্যালোক ও উজ্জ্বল আলোতে অত্যন্ত সংবেদনশীলতা সৃষ্টি করে), আলো দ্বারা প্ররোচিত মাইগ্রেন, এবং porphyria cutanea tarda, যা ত্বককে সূর্যালোকের প্রতি অতিসংবেদনশীল করে তোলে এমনকি ফোসকা পর্যন্ত সৃষ্টি করে। এ ধরনের সমস্যায় ভুক্তভোগী যদি উজ্জ্বল আলোর সঙ্গে ব্যথা ও অস্বস্তির সম্পর্ক স্থাপন করতে শুরু করে, তবে তা হেলিওফোবিয়ায় রূপ নিতে পারে।
বাহত ওনু  (অর্থ: ভাগ্যের পরিহাস ) হল ২০২১ সালের একটি  তুর্কি  টিভি ধারাবাহিক।   সংক্ষিপ্তসার  একবার আপনি যদি বিশ্বাস করেন যে আপনার ভাগ্য তার মুখ ফিরিয়ে নিয়েছে তাহলে দুর্ভাগ্য কাটিয়ে ওঠা সহজ নয়। তবে অ্যাডা যে এমন মহিলাদের মধ্যে বেড়ে উঠেছে যারা বিশ্বাস করে যে তারা যদি তাদের প্রথম ভালবাসাকে বিয়ে করতে পারে তাহলে তারা খুশি হবে এবং যারা এতে সফল  হয় নি তারা নিয়তির  চাকাতে পিষ্ঠ হতে চলেছে।অ্যাডা রাজগর দ্বারা পরিত্যাজ্য হয়। যাকে সে তার প্রথম প্রেম মনে করে। যখন অ্যাডা রাজগরকে পুনরায় ফিরে পেতে চায় তখন সে বোরার মুখোমুখি হয়।তার সামনে একটি চ্যালেঞ্জিং এবং রোমান্টিক যাত্রা অপেক্ষা করে। সে তার প্রেম এবং বিশ্বাসের মধ্যে আটকে পড়ে।   শ্রেষ্ঠাংশে    আইট্যাক সাসমজ-বোরা  জেমরে বায়সাল-অ্যাডা  ইদ্রিস নবী তাশখ্যান্ট -টাইমস  স্যালি সুমন  হ্যান্ডে সুবাসি -নার্গেস  ফন্ডা ইলহান -বেলমা  তুবা চাম মকর -ইয়াসমিন   কারিগরি দল  এই ধারাবাহিকের পরিচালক হলেন সর্দার গোজেলি।এর প্রযোজক হলেন ফাতিহ এনেস এমেরোয়েলু।এর চিত্রনাট্য লিখেছেন এরকান বীরগেরেন এবং টুনা কাইজি এবং ফাতিহ এনেস এমেরোয়েলু।  এই ধারাবাহিকের নির্বাহী নির্মাতা হলেন সারকান হাসেকিওলু এবং  কেরেম সাহেঙ্ক। এর সাধারণ সমন্বয়কারী হলেন নেকমি কোলে।  এই ধারাবাহিকের আর্ট ডিরেক্টর হলেন টোলগা কোকুন্টুনা এবং সিনেমাটোগ্রাফার হলেন আমির আলবুয়া। ধারাবাহিকটির সংগীত অ্যাসি ডেমিরার এবং সাফা হেনডেম সুর করেছেন।   শুটিং  এই ধারাবাহিকের শুটিং হয়েছিল ইস্তাম্বুলে।এর কিছু দৃশ্য বেকোজ মালভূমিতে শুট হয়েছে।   তথ্যসূত্র    বহিঃ সংযোগ   ইন্টারনেট মুভি ডেটাবেজে বাহত ওনু  বিষয়শ্রেণী:তুর্কি নাট্য টেলিভিশন ধারাবাহিক
কনরাড গেসনার (Conrad von Gesner, Conradus Gesnerus, Conrad Gesner; ১৫১৬ – ১৫৬৫) ছিলেন একজন সুইস প্রকৃতিবিজ্ঞানী। শৈশবে তার বাবা ও মার মৃত্যুর পর তার কাকা, যিনি ছিলেন একজন দরিদ্র, অশিক্ষিত কারিগর, তাকে মানুষ করেন। নিজের অক্লান্ত চেষ্টায় ও জ্ঞানার্জনের প্রচণ্ড নেশায় অধ্যয়ন শেষ করে তিনি ১৫৫৭ সালে লাউজেন বিশ্ববিদ্যালয়ে গ্রিক ভাষার অধ্যাপক হিসেবে যোগ দেন ও চার বছর পর জুরিখে চলে গিয়ে চিকিৎসকের পেশা গ্রহণ করেন, সেখানেই প্লেগে তার মৃত্যু হয়। তার প্রধান গবেষণা ও অবদান প্রাণীবিজ্ঞানে, একশ বছরেরও বেশি সময় ধরে যার প্রভাব অক্ষুণ্ণ ছিল। উদ্ভিদবিজ্ঞান নিয়েও তিনি অনুশীলন করেছিলেন। সংগ্রহ করেছিলেন উদ্ভিদের নমুনা, স্থাপন করেছিলেন উদ্ভিদ প্রাঙ্গণ, উদ্ভিদের শ্রেণি বিভাজন করে ও তাদের ভেষজগুণ বর্ণনা করে রচনা করেছিলেন একাধিক বই। লিখেছিলেন ভাষা বিষয়ক বই ও প্রথম আন্তর্জাতিক গ্রন্থপঞ্জিকোষ "দি ইউনিভার্সাল লাইব্রেরি'। জার্মান, ফরাসি, ইঙরেজি, ইতালীয়, গ্রিক, লাতিন ও বিভিন্ন প্রাচ্য ভাষা তার জানা ছিল।ধীমান দাশগুপ্ত, বিজ্ঞানী চরিতাভিধান; বাণীশিল্প, কলকাতা; জানুয়ারি, ১৯৮৬; পৃষ্ঠা-২৩১-২৩২   তথ্যসূত্র    বহিঃসংযোগ    Theatre of Insects  Online version of Insectorvm Sive Minimorum Animalivm Theatrvm from GDZ  Conrad Gesner's Thierbuch, Vogelbuch, Fischbuch, Schlangenbuch, De Scorpione - Reproductions of books.    Page through a virtual copy of Gessner's Historiae Animalium  The Natural History of Horses, with Memoir of Gesner by Charles Hamilton Smith  Images from Icones Animalium... 1560.  Online Galleries, History of Science Collections, University of Oklahoma Libraries  High resolution images of works by and/or portraits of Conrad Gessner in .jpg and .tiff format.  View works by Conrad Gessner online at the Biodiversity Heritage Library.  In 2012, Amsterdam University Library has digitised the so-called Gessner albums. Some of Gessner's drawings have been made available on Flickr: fish and other creatures of the sea, mammals.  বিষয়শ্রেণী:১৫১৬-এ জন্ম বিষয়শ্রেণী:১৫৬৫-এ মৃত্যু বিষয়শ্রেণী:সুইস প্রকৃতিবিদ বিষয়শ্রেণী:সুইজারল্যান্ডীয় উদ্ভিদবিজ্ঞানী বিষয়শ্রেণী:সুইজারল্যান্ডীয় প্রাণিবিজ্ঞানী বিষয়শ্রেণী:সুইস ভাষাবিজ্ঞানী বিষয়শ্রেণী:১৬শ শতাব্দীতে প্লেগ (রোগে) মৃত্যু
আল ফজর (আরবি: الفجر এর অর্থ ঊষা)  সংযুক্ত আরব আমিরাতের আবুধাবিতে প্রকাশিত একটি স্বতন্ত্র আরবি ভাষার দৈনিক পত্রিকা। দৈনিকটি দেশের প্রাচীনতম প্রকাশনাগুলির মধ্যে একটি।   ইতিহাস এবং প্রোফাইল  আল ফজর ১৯৭৪ সালে ওবায়েদ হুমাইদ আল মাজারুই চালু করেছিলেন।  মাজারুই দৈনিকের প্রথম সম্পাদকও ছিলেন।  কাগজের প্রকাশক হলেন দার আল ফজর প্রিন্টিং, প্রকাশনা এবং বিজ্ঞাপন যা ১৯৭৫ সালে প্রতিষ্ঠিত হয়েছিল।  পত্রিকাটির সদর দফতর আবুধাবিতে।   দৈনিকটি, একটি স্বাধীন প্রকাশনা, স্থানীয়, জাতীয় এবং আন্তর্জাতিক সংবাদ সরবরাহ করে।  এছাড়াও, পত্রিকাটি শিল্পকলা এবং মহিলাদের পরিপূরক সরবরাহ করে।  পত্রিকাটি সরকারের সমর্থক ও অনুগত হিসাবে বিবেচিত।  শরিফ আল বাসেল দৈনিকটির প্রধান সম্পাদক।   প্রতিদিনের প্রচারের রেকর্ডের জন্য দৈনিকটি এবিসির সদস্য।  ১৯৯৪ সালে আল ফজরের প্রচার ছিল ৪,২৮৪ অনুলিপি। ২০০৩ সালে এর আনুমানিক প্রচলন ছিল ২৮,০০০ অনুলিপি।    আরও দেখুন   সংযুক্ত আরব আমিরাতের সংবাদপত্রের তালিকা   তথ্যসূত্র   বিষয়শ্রেণী:সংযুক্ত আরব আমিরাতের সংবাদপত্র বিষয়শ্রেণী:আরবি ভাষার সংবাদপত্র
স্টেরে ক্যালিস (জন্ম: ৩০ আগস্ট ১৯৯৯) একজন ডাচ ক্রিকেটার। তিনি ২০১৫ সালের নভেম্বরে ২০১৫ আইসিসি মহিলা বিশ্ব টুয়েন্টি২০ বাছাইপর্বে নেদারল্যান্ডসের জাতীয় মহিলা ক্রিকেট দলের হয়ে প্রথম খেলেছেন।  ২০১৮ সালের জুনে, তাকে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য নেদারল্যান্ডসের দলীয় স্কোয়াডে অন্তর্ভুক্ত হয়েছিল। তিনি ৭ জুলাই ২০১৮-তে ওয়ার্ল্ড টি-টোয়েন্টি বাছাইপর্বে সংযুক্ত আরব আমিরাতের বিপক্ষে নেদারল্যান্ডসের হয়ে মহিলাদের টি-টোয়েন্টি আন্তর্জাতিক (ডব্লিউটি২০আই) ক্রিকেটে অভিষিক্ত হন। উক্ত প্রতিযোগিতায় তিনি পাঁচ ম্যাচে ২৩১ রান নিয়ে প্রতিযোগিতার শীর্ষ রান সংগ্রহকারী ছিলেন। প্রতিযোগিতা সমাপ্তির পরে, তাকে আন্তর্জাতিক ক্রিকেট কাউন্সিল (আইসিসি) কর্তৃক নেদারল্যান্ডস স্কোয়াডের উঠতি তারকা হিসাবে নামকরণ করা হয়েছিল।  জুলাই ২০১৮ সালে, তিনি আইসিসি মহিলা গ্লোবাল ডেভলপমেন্ট স্কোয়াডে অন্তর্ভুক্ত হন। নভেম্বর ২০১৮ সালে, উইমেনস বিগ ব্যাশ লিগ (ডব্লিউবিবিএল) ক্লাবগুলির বিপক্ষে খেলতে আবারও উইমেনস গ্লোবাল ডেভলপমেন্ট স্কোয়াডের সদস্য মনোনীত হন।  ২০১৯ সালের মে মাসে স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য তাকে নেদারল্যান্ডসের দলে রাখা হয়েছিল।  ২৭ জুন ২০১৯ তারিখে জার্মানি বিপক্ষের খেলায় ক্যালিস তার মহিলা টুয়েন্টি২০ আন্তর্জাতিক ক্যারিয়ারের প্রথম সেঞ্চুরী করেন, এবং মহিলা টুয়েন্টি২০ আন্তর্জাতিকে অপরাজিত ১২৬ রান নিয়ে সর্বোচ্চ স্কোর করার রেকর্ড করেন। তিনি চার ম্যাচে ১৫৮ রান নিয়ে প্রতিযোগিতার শীর্ষে রান সংগ্রহকারী নির্বাচিত হন।  আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে ডাচ স্কোয়াডে অন্যতম সদস্য হিসাবে স্থান পায়।   তথ্যসূত্র    বহিঃসংযোগ     বিষয়শ্রেণী:হেগের ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:ওলন্দাজ মহিলা ক্রিকেটার বিষয়শ্রেণী:নেদারল্যান্ডস মহিলা টুয়েন্টি২০ আন্তর্জাতিক ক্রিকেটার বিষয়শ্রেণী:এসেক্সের মহিলা ক্রিকেটার
বাক (), একজন  বৈদিক দেবী, যিনি বাকশক্তির মূর্তিপূর্ণ রূপ। তিনি অনুপ্রাণিত কবি ও স্বপ্নদর্শীদের মধ্যে প্রবেশ করেন, তিনি যাদের ভালবাসেন তাদের অভিব্যক্তি ও শক্তি দেন; তাকে "বেদের মা" বলা হয় এবং প্রজাপতির সহধর্মিণী, মনের বৈদিক মূর্ত প্রতীক। তিনি ঐতরেয় আরণ্যক-এ ইন্দ্রের সাথেও যুক্ত। অন্যত্র, যেমন পদ্মপুরাণে, তাকে দৃষ্টির (কশ্যপ) সহধর্মিণী, আবেগের মা এবং সঙ্গীতজ্ঞদের বন্ধু (গন্ধর্ব) বলা হয়েছে।The Myths and Gods of India, Alain Daniélou, pages 260-261  পরবর্তী বৈদিক সাহিত্যে এবং হিন্দু ঐতিহ্যের বৈদিক-উত্তর গ্রন্থে তাকে দেবী সরস্বতী বলে চিহ্নিত করা হয়েছে। সরস্বতী হিন্দুধর্মে একজন উল্লেখযোগ্য ও শ্রদ্ধেয় দেবী।  আরও দেখুন  হিন্দু দেবদেবী  ঋগ্বৈদিক দেবতা  শব্দ  তথ্যসূত্র  আরও পড়ুন Dictionary of Hindu Lore and Legend () by Anna Dhallapiccola Hindu Goddesses: Vision of the Divine Feminine in the Hindu Religious Traditions () by David Kinsley Nicholas Kazanas, Vedic Vāc and Greek logos as creative power: a critical study 2009  বিষয়শ্রেণী:বৈদিক দেবদেবী বিষয়শ্রেণী:হিন্দু দেবতা বিষয়শ্রেণী:হিন্দু দেবী
thumb|right|250px|ইংরেজ, ইতালিয়ান এবং মাল্টিজ ভাষায় মাল্টায় পরবর্তীকালে ১৯৩০ সালের নির্বাচনের বাতিল হওয়া ত্রি-ভাষাগত ভোটের দলিল মাল্টীয় ও ইংরেজি ভূমধ্যসাগরীয় দ্বীপরাষ্ট্র মাল্টার সরকারী ভাষা। এখানকার প্রায় সবাই মাল্টীয় ভাষাতে কথা বলে। এছাড়াও প্রায় ৮০% লোক ইংরেজিতে, ৬৬% লোক ইতালীয় ভাষাতে এবং ১৭% লোক ফরাসি ভাষাতে কথা বলতে পারে।eurobarometer; europa; [2006-02]; retrieved on [2007-04-11] স্কুল কলেজে এগুলি ছাড়াও জার্মান, রুশ ও স্পেনীয় ভাষাও শিক্ষা দেওয়া হয়।   তথ্যসূত্র    বহিঃসংযোগ   মাল্টার ভাষার উপর এথনোলগ রিপোর্ট  বিষয়শ্রেণী:মাল্টার সংস্কৃতি বিষয়শ্রেণী:ইউরোপের ভাষা বিষয়শ্রেণী:মাল্টার ভাষা
কোটিবক্কম দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল। ২০১১ খ্রিস্টাব্দে অক্টোবর মাসের পূর্বে এটি কাঞ্চীপুরম জেলার শোলিঙ্গনলুর তালুকের একটি জনগণনা নগরী ছিল, পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়। ২০১৮ খ্রিস্টাব্দে এটি চেন্নাই নগর নিগমের অন্তর্ভুক্ত হয়।  জনতত্ত্ব ২০০১ খ্রিস্টাব্দের জনগণনা অনুসারে কোটিবক্কমের জনসংখ্যা ছিল ১৩,৯১৪ জন।  ২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ২০,২১৭ জন, যেখানে পুরুষ ১০,২২২ জন ও নারী ৯,৯৯৫ জন অর্থাৎ প্রতি হাজার পুরুষে ৯৭৮ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,০৬৭ জন যেখানে শিশুপুত্র সংখ্যা ১,০৩৮ জন এবং শিশুকন্যা সংখ্যা ১,০২৯ জন। জনসংখ্যা অনুপাতে শিশু ১০.২২ শতাংশ। শহরটির সাক্ষরতার হার ছিল ৮৮.২৩ শতাংশ যেখানে পুরুষ সাক্ষরতার হার ৯২.৩০ শতাংশ ও নারী সাক্ষরতার হার ৮৪.০৬ শতাংশ। শহরে মোট পরিবার সংখ্যা ৫,২৩১ টি।https://www.census2011.co.in/data/town/629381-kottivakkam-tamil-nadu.html  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:কাঞ্চীপুরম জেলার শহর ও নগর
ডালবুগঞ্জ বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন।   আয়তন  ডালবুগঞ্জ ইউনিয়নের আয়তন ৬,০০৪ একর।   প্রশাসনিক কাঠামো  ডালবুগঞ্জ ইউনিয়ন কলাপাড়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম মহিপুর থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী ডালবুগঞ্জ ইউনিয়নের মোট জনসংখ্যা ১০,৯২১ জন। এর মধ্যে পুরুষ ৫,২৮০ জন এবং মহিলা ৫,৬৪১ জন। মোট পরিবার ৩,০১৯টি।   শিক্ষা  ২০১১ সালের আদমশুমারি অনুযায়ী ডালবুগঞ্জ ইউনিয়নের সাক্ষরতার হার ৫০.৯%।   আরও দেখুন   কলাপাড়া উপজেলা  মহিপুর থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:কলাপাড়া উপজেলার ইউনিয়ন
30px Your recent edits  could give Wikipedia contributors the impression that you may consider legal or other "off-wiki" action against them, or against Wikipedia itself. Please note that making such threats on Wikipedia is strictly prohibited under Wikipedia's policies on legal threats and civility. Users who make such threats may be blocked. If you have a dispute with the content of any page on Wikipedia, please follow the proper channels for dispute resolution. Please be sure to comment on content not contributors, and where possible make specific suggestions for changes supported by reliable independent sources and focusing especially on verifiable errors of fact. Thank you.
বঙ্কাপুর () ভারতের কর্ণাটক রাজ্যের হাবেরী জেলার একটি পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বঙ্কাপুর শহরের জনসংখ্যা হল ২০,২৬৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে বঙ্কপুর এর সাক্ষরতার হার কম।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
ডান|থাম্ব| কাপনুডলস জাদুঘর ইয়োকোহামা  হল একটি জাদুঘর যা ঝটপট নুডুলস ও কাপ নুডুলস, সেই সাথে এর স্রষ্টা ও প্রতিষ্ঠাতা মোমোফুকু আন্দোকে নিবেদিত একটি যাদুঘর৷  ইয়োকোহামাতে অবস্থিত, জাদুঘরে চারটি তলাতেই প্রদর্শনীর ব্যবস্থা রাখা হয়েছে। এই অবস্থানে তাৎক্ষণিক রামেন এবং মোমোফুকু আন্দোর গল্পের ইতিহাস প্রদর্শনের জন্য বিভিন্ন প্রদর্শনী অন্তর্ভুক্ত রয়েছে।    এছাড়াও দেখুন    জাপানের জাদুঘরের তালিকা  কাপনুডলস জাদুঘর ওসাকা ইকেদা   তথ্যসূত্র    বহিঃসংযোগ      বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:২০১১-এ জাপানে প্রতিষ্ঠিত বিষয়শ্রেণী:২০১১-এ প্রতিষ্ঠিত জাদুঘর বিষয়শ্রেণী:জাপানের খাদ্য জাদুঘর বিষয়শ্রেণী:ইয়োকোহামার জাদুঘর
ফাতিমা (৬০৫/১৫-৬৩২ খ্রিস্টাব্দ) ইসলামী নবী মুহাম্মদ (সা.) এর কন্যা এবং তাঁর চাচাতো ভাই আলী, রশিদুন খলিফাদের চতুর্থ এবং প্রথম শিয়া ইমামের স্ত্রী ছিলেন। ফাতিমাকে মেরি, যিশুর মাতা, এর সাথে তুলনা করা হয়েছে, বিশেষত শিয়া ইসলাম-এ। মুহাম্মদ (সা.) তাকে নারীসমাজের শ্রেষ্ঠ এবং তাঁর কাছে সবচেয়ে প্রিয় ব্যক্তি বলে অভিহিত করেছেন। তিনি প্রায়ই মুসলিম নারীদের জন্য একটি আদর্শ চিত্র হিসেবে বিবেচিত হন এবং দয়া, উদারতা এবং দীর্ঘস্থায়ী কষ্টের উদাহরণ হিসেবে উল্লেখিত। ফাতিমার মাধ্যমেই মুহাম্মদ (সা.) এর পরিবারবংশ আজও টিকে আছে। তাঁর নাম এবং উপাধিগুলি মুসলিম মেয়েদের জন্য জনপ্রিয় নাম।।     নাম এবং উপাধি  তার সবচেয়ে সাধারণ উপাধি হল আল-জাহরা (    ),  যা তার ধার্মিকতা এবং প্রার্থনায় নিয়মিততাকে নির্দেশ করে।  শিয়ারা এই উপাধিটিকে তার আদিম সৃষ্টির একটি উল্লেখ বলে বিশ্বাস করে, যা সৃষ্টির সর্বত্র আলো বিকিরণ করে।  শিয়া ইবনে বাবাওয়াহি ( d. 991 ) লিখেছেন যে, যখনই ফাতিমা প্রার্থনা করতেন, তখন তার আলো আকাশের বাসিন্দাদের জন্য এমনভাবে জ্বলত যেমন পৃথিবীর বাসিন্দাদের জন্য তারার আলো জ্বলে।  শিয়া ভাষায় তার অন্যান্য উপাধি হল আল-সিদ্দিকা (    ),  আল-তাহিরা (    ),  আল-মুবারাকা (    ),  এবং আল-মানসুরা (    )।  আরেকটি শিয়া উপাধি হল আল-মুহাদ্দিস, কারণ ফেরেশতারা একাধিকবার ফাতিমার সাথে কথা বলেছিলেন বলে জানা যায়,    যীশুর মা মরিয়মের সাথে সাদৃশ্যপূর্ণ।   ফাতেমাকে সাইয়্যিদাত নিসা' আল-জান্না (  ) নামেও ডাকা হয়।   ) এবং সাইয়্যিদাত নিসা' আল-আলামিন (    ) শিয়া ও সুন্নি হাদিস সংগ্রহে, যার মধ্যে রয়েছে সুন্নি সহিহ আল-বুখারী এবং সহিহ মুসলিম ।    ফাতেমা  ফাতিমা নামটি আরবি মূল ফ-ত-ম (অর্থাৎ 'থামানো' বা 'দুধ ছাড়ানো') থেকে উদ্ভূত এবং এটি শিয়া বিশ্বাসের প্রতীক যে তিনি, তাঁর সন্তানরা এবং তাঁর অনুসারীরা (শিয়া) জাহান্নাম থেকে মুক্ত।    বিকল্পভাবে, শিয়া সূত্রে ফাতিমা শব্দটি ফাতির (অর্থাৎ 'সৃষ্টিকারী', আল্লাহর একটি নাম) এর সাথে যুক্ত, যা আল্লাহর সৃষ্টিশক্তির পৃথিবীজুড়ে প্রতীক হিসেবে বিবেচিত।    কুনিয়া  সলামে ফাতিমার একটি কুনিয়া বা সম্মানসূচক উপাধি হল উম্মু আবিহা (অর্থাৎ 'তার পিতার মা'), যা নির্দেশ করে যে ফাতিমা তার পিতার প্রতি অসাধারণ যত্নশীল ও মমতাময়ী ছিলেন।।    উম্মুল আইমা (অর্থাৎ 'ইমামদের মা') ফাতিমার একটি কুনিয়া, কারণ বারো ইমামের মধ্যে এগারোজন তার বংশধর। এটি ফাতিমার গুরুত্বপূর্ণ স্থান এবং মর্যাদা প্রকাশ করে, যেহেতু তিনি ইমাম আলী এবং তার সন্তানদের মা ছিলেন, যাদের মধ্যে পরবর্তী ইমামরা এসেছেন।    আরো দেখুন    ফাতেমিয়া  ফাতেমার দাফন  মুহাম্মদের নাম এবং উপাধি   তথ্যসূত্র    সূত্র                                        বহিঃসংযোগ      বিষয়শ্রেণী:ইসলামি সম্মানসূচক উপাধি বিষয়শ্রেণী:শিয়া বিশ্বাস ও মতবাদ বিষয়শ্রেণী:ফাতিমা
খড়গপুর () ভারতের বিহার রাজ্যের মুঙ্গের জেলার একটি শহর এবং তালিকাভুক্ত এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৮ মিটার (১৫৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে খরগপুর শহরের জনসংখ্যা হল ২৬,৯১০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৭%। পুরুষদের মধ্যে সাক্ষরতার হার ৫৫% এবং নারীদের মধ্যে এই হার ৩৯%। সারা ভারতের সাক্ষরতার হার ৫৯.৫%, তার চাইতে খরগপুর এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর